AAV พุ่งกระฉูด! เก็งงบ Q2/59 โตแรงรับนักท่องเที่ยวโตต่อเนื่อง
AAV พุ่งกระฉูด! เก็งงบ Q2/59 โตแรง รับนักท่องเที่ยวโตต่อเนื่อง ล่าสุด ณ เวลา 12.39 น. ราคาอยู่ที่ 7.55 บาท บวก 0.40 บาท หรือ 5.59% สูงสุดที่ 7.55 บาท ต่ำสุดที่ 7.10 บาท ด้วยมูลค่าซื้อขายที่ 923.69 ล้านบาท 
11 ส.ค. 2559

ผู้สื่อข่าวรายงานว่า ราคาหุ้นบริษัท เอเชีย เอวิเอชั่น จำกัด (มหาชน) หรือ AAV ณ เวลา 12.39 น. ราคาอยู่ที่ 7.55 บาท บวก 0.40 บาท หรือ 5.59% สูงสุดที่ 7.55 บาท ต่ำสุดที่ 7.10 บาท มูลค่าซื้อขายที่ 923.69 ล้านบาท ขณะที่ดัชนีตลาดหุ้นไทยโดยรวมบวก 0.15%

โดยปัจจัยที่ส่งผลให้ราคาหุ้นปรับตัวขึ้นแรงคาดว่ามาจากการที่นักลงทุนเข้าซื้อหุ้นเก็งกำไรไตรมาส 2/59 จะออกมาดี
ด้าน บล.โนมูระ พัฒนสิน ระบุในบทวิเคราะห์ โดยคาดว่ากำไรสุทธิไตรมาส 2/59 ฟื้นตัวแรงจากจำนวนนักท่องเที่ยว และผู้โดยสารเพิ่มจากราคาตั๋วลดลงตามราคาน้ำมัน หนุนกำไรทั้งปีโตเด่น ปรับกำไรสุทธิ 59/60/61 ขึ้น 25% / 18% / 7% สู่ระดับ 3.07/2.67/2.33 พันลบ. ทั้งนี้ได้ปรับราคาเป้าหมายขึ้นจาก 7.06 เป็น 8.58 บาท/หุ้น (NOMURA)อิง PER Target 14.5x